Імя Кастуся Юхневіча (Канстанціна Аляксандравіча Юхневіча) – беларускага культурнага дзеяча, патрыёта, палітыка, пасла польскага сейма і публіцыста – сёння мала вядомае жыхарам Браслаўшчыны. За савецкім часам яго імя стараліся не згадваць, бо чалавек гэты вызнаваў сябе беларускім патрыётам, быў рэпрэсаваны. Віной Юхневіча было толькі тое, што ён усё сваё свядомае жыццё прысвяціў служэнню роднай зямлі, свайму краю.